Jobe 36 | Baebele ya mo Internet | Thanolo ya Lefatshe le Lesha
36 Mme Elihu a bua a re: 2 “Nna pelotelele le nna ka lobakanyana, mme ke tla go bolelelaGore go sa ntse go na le mafoko a a ka buiwang ka Modimo. 3 Ke tla sikara kitso ya me go tswa kgakala,Mme ke tla naya Modiri wa me tshiamo.+ 4 Gonne eleruri mafoko a me ga se maaka;Ene yo o itekanetseng mo kitsong+ o na le wena. 5 Bona! Modimo o thata+ e bile o ka se gane;O thata ka maatla a pelo; 6 Ga a na go boloka moikepi ope a tshela,+Mme o tla ntsha+ katlholo ya ba ba bogisiwang. 7 Ga a na go tlosa matlho a gagwe mo mothong ope yo o siameng;+Le e leng dikgosi mo setulong sa bogosi+—Gape o tla di nnisa ka bosaengkae, mme di tla godisiwa. 8 Mme fa ba bofilwe ka mehiri,+Ba thopiwa ka megala ya pogisego. 9 Foo o tla ba bolelela ka tsela e ba dirang ka yoneLe ditlolo tsa bone, ka gonne ba a ikgodisa. 10 Mme o tla bula tsebe ya bone gore e utlwe thotloetso,+Mme o tla re ba tlogele se se utlwisang botlhoko.+ 11 Fa ba utlwa e bile ba direla,Ba tla fetsa malatsi a bone mo go se se molemoLe dingwaga tsa bone mo monateng.+ 12 Mme fa ba sa utlwe, ba tla nyelediwa+ ka sebetsa se se konopiwang,+Mme ba tla swa ba se na kitso. 13 Ba e leng batlhanogi mo dipelong ene ka boene o tla ba galefela.+Ba se ka ba goa ba kopa thuso ka gonne a ba bofile. 14 Moya wa bone o tla swa mo bosheng,+Le botshelo jwa bone mo gare ga diaka+ tsa banna tsa tempele. 15 O tla namola yo o bogisiwang mo pogisegong ya gagwe,E bile o tla bipolola tsebe ya bone mo kgatelelong. 16 Gape o tla lo goga gore lo tswe mo molomong wa matshwenyego!+Sebaka se se atlhameng,+ e seng se se pitlaganeng, se tla bo se le mo lefelong la one,Le kgomotso ya tafole ya gago e tla tlala monono.+ 17 Ruri o tla tladiwa ka katlholo ya boatlhodi ya ba ba boikepo;+Katlholo ya boatlhodi le tshiamiso di tla tshegetsana. 18 Tlhokomela gore tšararego+ e se ka ya go gogela mo go openg diatla mo go nang le bopeloetlhoi,Mme a thekololo+ e kgolo le yone e se ka ya go timetsa. 19 A go goa ga gago o kopa thuso go tla nna le matswela?+ Nnyaa, le fa o le mo matshwenyegongTota le maiteko a gago otlhe a a maatla.+ 20 O se ka wa tlhologelelwa bosigo,Gore ditšhaba di boe kwa di leng gone. 21 Nna o itisitse gore o se ka wa retologela kwa go se se utlwisang botlhoko,+Gone o tlhophile seno go na le pogisego.+ 22 Bona! Modimo ka boene o dira ka bogolo ka maatla a gagwe;Ke motlhatlheledi ofe yo o tshwanang le ene? 23 Ke mang yo o neng a sekisa tsela ya gagwe,+E bile ke mang yo o rileng, ‘O dirile tshiamololo’?+ 24 Gakologelwa gore o tshwanetse go godisa tiro ya gagwe+E batho ba opetseng+ ka yone. 25 Batho botlhe ba ne ba e tlhoma matlho;Motho yo o nang le go swa o nna a leba a le kgakala.+ 26 Bona! Modimo o tlotlometse go feta kafa re ka itseng ka gone;+Palo ya dingwaga tsa gagwe ga e ka ke ya hukutswa.+ 27 Gonne o gogela marothodi a metsi kwa godimo;+A tlhotlhelwa pula gore a nne mouwane wa gagwe, 28 Mo e leng gore maru a a rotha,+A rothela batho thata. 29 Eleruri, ke mang yo o ka tlhaloganyang maru a a tlhatlaganeng,Ditumo tse di tswang mo loobong lwa gagwe?+ 30 Bona! O tsharolotse lesedi+ la gagwe mo godimo ga one,E bile o bipile medi ya lewatle. 31 Gonne o seka kgetsi ya ditšhaba ka yone;+O ntsha letlotlo la dijo.+ 32 O bipile logadima ka diatla tsa gagwe,Mme o le laela gore le tlhasele motlhasedi.+ 33 Go duma+ ga gagwe go bolela kaga gagwe,Le diruiwa kaga yo o tlang.